PATVIRTINTA

Klaipėdos lopšelis-darželis „Eglutė“

direktoriaus 2017 m. gegužės 16 d.

įsakymu Nr. V- 32

**KLAIPĖDOS LOPŠELIO-DARŽELIO „EGLUTĖ“**

**VALGYKLOS DARBININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Valgyklos darbininko pareigybė priskiriama 5 grupei (nekvalifikuoti darbuotojai).

2. Valgyklos darbininko pareigybės lygis – D.

3. Valgyklos darbininkas privalo kokybiškai ir savalaikiai vykdyti vaikų maitinimą, griežtai laikytis maisto išdavimo normų, užtikrinti švarą ir tvarką valgykloje ir kitose priskirtose patalpose pagal keliamus sanitarijos ir higienos reikalavimus.

4. Valgyklos darbininkas tiesiogiai pavaldus direktoriaus pavaduotojui.

**II SKYRIUS**

**SPECIALŪS REIKALAVIMAI VALGYKLOS DARBININKO PAREIGAS EINANČIAM DARBUOTOJUI**

5. Valgyklos darbininku gali dirbti ne jaunesnis, kaip 18 metų asmuo, nustatyta tvarka pasitikrinęs sveikatą, išklausęs darbų saugos įvadinį, darbo vietoje ir gaisrinės saugos instruktažus, susipažinęs su elektros saugos reikalavimais, išklausęs higienos įgūdžių kursą.

**III SKYRIUS**

**VALGYKLOS DARBININKO PAREIGAS EINANČIO DARBUOTOJO FUNKCIJOS**

6. Valgyklos darbininkas vykdo šias funkcijas:

6.1. rūpinasi vaikų maitinimu, maisto paėmimu iš virtuvės, jo išdalinimu vaikams ir maitinimą užsisakiusiems įstaigos darbuotojams, prisilaikant maitinimo normų, tinkama patiekalų temperatūra;

6.2. privalo žinoti vaikų maitinimo normas, maisto patiekimo taisykles, alergiškų, ypač ūmių vaikų mitybos ypatumus;

6.3. atsako už indų, įrankių ženklinimą, jų naudojimą pagal paskirtį;

6.4. valgyklos patalpas plauna tris kartus per dieną, prireikus ir dažniau, kai patalpose nėra vaikų;

6.5. kiekvieną darbo dieną drėgnu būdu nušluosto dulkes nuo palangių, spintų, lentynų ir kitų baldų;

6.6. kasdien tualeto – prausyklos grindis, unitazų sėdynes plauna šiltu vandeniu su muilu;

6.7. kiekvieną darbo dieną plauna kriaukles;

6.8. valo lempas, duris, sienas, radiatorius (dažnumas pagal sanitarijos programą);

6.9. stalus valo po kiekvieno pavalgymo, užterštus stalus valo nedelsiant;

6.10. valo langus ir jų rėmus du kartus per metus iš abiejų pusių, o iš vidaus – kartą per mėnesį;

6.11. vieną kartą per mėnesį atlieka pagrindinį valymą;

6.12. seka patalpų temperatūros režimą, apšvietimą, vėdina patalpas, kai jose nėra vaikų;

6.13. esant karantinui, dezinfekuoja inventorių, indus, patalpas;

6.14. nedelsiant informuoja direktoriaus pavaduotoją apie inventoriaus, elektros, santechnikos ir kitų įrengimų gedimus;

6.15. dirba tik su tvarkingu, tinkamai paženklintu inventoriumi, o sugedus įrengimams, sulūžus ar dėl kitų priežasčių tapus netinkamu naudoti inventoriui, nedelsiant praneša direktoriaus pavaduotojui;

6.16. laikosi darbo tvarkos taisyklių, darbų saugos, gaisrinės saugos, sanitarijos ir higienos taisyklių reikalavimų, konfidencialumo, laikosi etikos normų ir taisyklių;

6.17. nustatyta tvarka pasitikrina sveikatą;

6.18. vykdo kitus su mokyklos–darželio uždaviniais susijusius nenuolatinio pobūdžio direktoriaus pavedimus ir užduotis.

**IV SKYRIUS**

**VALGYKLOS DARBININKO ATSAKOMYBĖ**

7. Valgyklos darbininkas atsako už:

7.1. kokybišką, reikiamos temperatūros ir reikiamo svorio produktų išdavimą vaikams ir maitinimą užsisakiusiems įstaigos darbuotojams;

7.2. vaikų maitinimo normas, maisto patiekimo taisykles, alergiškų, ypač ūmių vaikų mitybos ypatumus;

7.3. savo pareigybės aprašymo vykdymą ir mokyklos-darželio darbo tvarkos taisyklių laikymąsi, darbų saugos, gaisrinės saugos, higienos reikalavimų vykdymą;

7.4.kokybišką savo funkcijų vykdymą, jam paskirtų patalpų švarą ir tvarką;

7.5. jam patikėto inventoriaus, pateiktų darbo priemonių išsaugojimą;

7.6. taupų mokyklos-darželio materialinių ir energetinių išteklių naudojimą;

7.7. už patikėtų cheminių valymo priemonių saugumą;

7.8. savo veiksmais ar neveiklumu padarė mokyklai-darželiui materialinę žalą;

7.9. dirba darbą pagal sudarytą darbo grafiką.

8. Valgyklos darbininkui draudžiama įleisti į valgyklą pašalinius asmenis, savintis mokyklai-darželiui priskirtus maisto produktus.

9. Valgyklos darbininkui, už padarytas klaidas, aplaidumą, netinkamą jam priskirtų funkcijų vykdymą, taip pat už įgaliojimų viršijimą, Lietuvos Respublikos įstatymų nustatyta tvarka gali būti skiriamos drausminės nuobaudos.

Susipažinau, sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)